उत्तर प्रदेश के स्वास्थ्य मंत्री शिवकांत ओझा ने बुधवार को इलाहाबाद में कहा कि प्रदेश की अखिलेश सरकार यूरोप और अमेरिका की तर्ज पर स्वास्थ्य सुविधाओं को बढ़ावा देने के मिशन पर काम कर रही है। खास बात है कि यह पूरे देश में केवल यूपी में हो रहा है। शिवकांत ओझा ने बताया कि स्वास्थ्य विभाग को सुसज्जित और उत्कृष्ठ बनान के लिये सरकार कई महत्वपूर्ण योजनाओं पर काम कर रही है। इन योजनाओं के पूरा होने पर निश्चित ही सूबे की स्वास्थ्य व्यवस्था पूरे देश में सबसे अच्छी होगी।